
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2449 (1) 

Καθορισμός λεπτομερειών για την εφαρμογή του άρθρου 3 
του Ν. 2286/95 «Προμήθειες του δημόσιου τομέα και 
ρυθμίσεις συναφών θεμάτων». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

α. Τις διατάξεις του άρθρου 3 του Ν. 2286/1995 «Προμή¬ 
θειες του δημόσιου τομέα και ρυθμίσεις συναφών θεμάτων» 
(ΦΕΚ τ.Α' 19/1.2.1995). 

β. Τις διατάξεις του άρθρου 8 παρ. 4 εδαφ. γ’ του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ τ.Α' 137/ 
26.7.1985). 

γ. Τις πράξεις Υπουργικού Συμβουλίου υπ’ αριθμ. 281,282, 
283, 284 και 285 της 19ης Νοεμβρίου 1996 περί συστάσεως 
Επιτροπών για την προμήθεια αγαθών σημαντικής οικονομι¬ 
κής ή τεχνολογικής αξίας (ΦΕΚ τ.Α 267/4.12.1996). 

δ. Τις Πράξεις του Υπουργικού Συμβουλίου υπ’ αριθ. 14, 
15, 16 και 17 της 14ης Φεβρουάριου 1997, περί συγκροτή- 
σεως Επιτροπών για την προμήθεια αγαθών σημαντικής οικο¬ 
νομικής ή τεχνολογικής αξίας. 

ε. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε με το 
άρθρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 1712/1987 
για τον εκσυγχρονισμό των επαγγελματικών οργανώσεων των 
εμπόρων, βιοτεχνών και λοιπών επαγγελματιών και άλλες δια¬ 
τάξεις» (ΦΕΚ τ.Α- 154/10.9.1992). 

στ. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Έργο των Επιτροπών 

1.1 Για τις προμήθειες αγαθών σημαντικής οικονομικής ή 
τεχνολογικής αξίας των φορέων του δημόσιου τομέα του άρ¬ 
θρου 1 Ν. 2286/95, αρμόδιες είναι οι Επιτροπές που συνι- 
σιώνται κάθε φορά με απόφαση του Υπουργικού Συμβουλίου, 
σύμφωνα με το εδάφιο γ της παραγράφου 4 του άρθρου 8 του 
Ν. 1558/1985. Στις Επιτροπές αυτές συμμετέχουν και εκ¬ 
πρόσωποι των κομμάτων που είναι αναγνωρισμένα στη 
Βουλή. 

1.2 Οι Επιτροπές αποφασίζουν: 

α. Για τη διαδικασία που θα ακολουθηθεί για την πραγματο¬ 
ποίηση κάθε προμήθειας που φέρεται στην αρμοδιότητά 
τους. 

β. Για τον φορέα που θα διενεργήσει τις διαδικασίες αυτές. 

γ. Για την κατοχύρωση, ανάθεση ή ματαίωση των προμη¬ 
θειών. 

Οι τεχνικές προδιαγραφές των αγαθών συντάσσονται κατ’ 
αρχήν από τους φορείς, τελούν όμως υπό τον έλεγχο και την 
τελική έγκριση των Επιτροπών. 

2. Συνεδριάσεις Επιτροπών 

Οι Επιτροπές συγκαλούνται οε συνεδρίαση μετά από πρό¬ 
σκληση του προέδρου τους, ο οποίος καθορίζει και τα θέματα 
που πρόκειται να συζητηθούν. 

Τον πρόεδρο της Επιτροπής, σε περίπτωση απουσίας ή κω¬ 
λύματος, αναπληρώνει ο Υφυπουργός Ανάπτυξης. 

Οι Επιτροπές βρίσκονται σε απαρτία όταν τα παρόντα μέλη 
είναι περισσότερα από τα σπόντα. 

Οι αποφάσεις λαμβάνονται με απόλυτη πλειοψηφία των 
παρόντων μελών σε φανερή ψηφοφορία, σε περίπτωση δε 
ισοψηφίας υπερισχύει η γνώμη του προέδρου. 

Οι αποφάσεις των Επιτροπών πρέπει να είναι αιτιολογημέ¬ 
νες και να διατυπώνονται σε πρακτικά υπογραφόμενα από τον 
πρόεδρο, τα μέλη και το γραμματέα κάθε Επιτροπής. 

Στα πρακτικά καταχωρούνται και οι τυχόν μειοψηφούσες 
γνώμες. 

Στις Επιτροπές εισηγούνται, για όλα τα θέματα των αρμο¬ 
διοτήτων τους, εκπρόσωποι των Υπουργείων Εθνικής Οικο¬ 
νομίας και Ανάπτυξης. Μπορούν επίσης να συμμετέχουν ως 
εισηγητές κάθε φορά εκπρόσωποι των φορέων για τους 
οποίους προορίζονται οι συγκεκριμένες προμήθειες. 

Ο πρόεδρος κάθε Επιτροπής, μπορεί να ορίζει ειδικό ειση¬ 
γητή ή εισηγητές, εφόσον αυτό απαιτείται από τη φύση του 
συζητουμένου θέματος. Οι εισηγητές συμμετέχουν στις Επι¬ 
τροπές χωρίς δικαίωμα ψήφου. 

Ο πρόεδρος κάθε Επιτροπής μπορεί να προσκαλέσει εκ¬ 
προσώπους των φορέων για τους οποίους γίνονται οι προμή¬ 
θειες, καθώς και εμπειρογνώμονες, υπηρεσιακούς παράγο¬ 
ντες ή τεχνικούς να προσέλθουν στη συνεδρίαση αποκλει¬ 
στικά για την παροχή πληροφοριών ή διατύπωση απόψεων σε 
σχέση με τα συζητούμενα θέματα. 

3. Διαδικασία 

Η διεξαγωγή του έργου κάθε Επιτροπής περιλαμβάνει τα 
εξής στάδια: 

α. Ενημέρωση της Επιτροπής, μετά από πρόσκληση του 
προέδρου αυτής, από τον ενδιαφερόμενο φορέα για κάθε συ¬ 
γκεκριμένη προμήθεια. (Ιστορικό της προμήθειας, είδος υλι¬ 
κού, βασικές τεχνικές προδιαγραφές, προϋπολογισμός, 
προηγούμενες όμοιες προμήθειες κ.λπ. 

β. Απόφαση της Επιτροπής για την προώθηση της υπόψη 
προμήθειας με συγκεκριμένη διαδικασία (ανοικτός διαγωνι¬ 
σμός, κλειστός διαγωνισμός κ.λπ.) και προώθηση της διαδι¬ 
κασίας αυτής από τον φορέα. 

γ. Υποβολή από τον φορέα χρονοδιαγράμματος ενεργειών 
για την πραγματοποίηση της προμήθειας. 

Ενδεικτικά αναφέρονται: Ημερομηνία σύνταξης τελικών 
προδιαγραφών, έρευνας αγοράς, δημοσίευσης προκήρυξης ή 
πρόσκλησης εκδήλωσης ενδιαφέροντος, υποβολής προσφο¬ 
ρών ή δηλώσεων ενδιαφέροντος, αξιολόγησης προσφορών ή 
επιλογής δοκίμων κατασκευαστών - προμηθευτών, έγκρισης 
αποτελεσμάτων αξιολόγησης από το Δ.Σ. του φορέα και τελι¬ 
κής έγκρισης αυτών από την Επιτροπή, σύνταξης συμβάσεως 
και έγκρισης αυτής ως αμέσως ανωτέρω, ή έγκρισης από την 
Επιτροπή του πίνακα επιλεγέντων, πρόσκλησης αυτών για 
την υποβολή προσφορών κ.λπ. 

Προκειμένου περί προγραμματικής συμφωνίας, πέραν των 
ανωτέρω, το χρονοδιάγραμμα θα πρέπει να προβλέπει και τις 
ακόλουθες φάσεις: 

Ημερομηνία σύνταξης του αρχικού σχεδίου της προγραμ¬ 
ματικής συμφωνίας και έγκρισης αυτού από το Δ.Σ. του φο¬ 
ρέα και την Επιτροπή. 

Ημερομηνία πέρατος των διαπραγματεύσεων του φορέα με 
τις ενδιαφερόμενες κατασκευαστικές εταιρίες - προμηθευ¬ 


τές και σύνταξη τελικού σχεδίου προγραμματικής συμφω¬ 
νίας. 

Ημερομηνία έγκρισης τελικού σχεδίου προγραμματικής 
συμφωνίας από το Δ.Σ. του φορέα. 

Ημερομηνία έγκρισης τελικού σχεδίου προγραμματικής 
συμφωνίας από την Επιτροπή και τον εποπτεύοντα Υπουργό. 

Ημερομηνία υπογραφής προγραμματικής συμφωνίας. 

δ. Έγκριση από την Επιτροπή του υποβληθέντος από τον 
φορέα χρονοδιαγράμματος ενεργειών. 

Στην πορεία, το εγκεκριμένο χρονοδιάγραμμα ενεργειών, 
μπορεί να επικαιροποιείται, ύστερα από εισήγηση του φορέα 
και έγκριση της Επιτροπής. 

ε. Παρακολούθηση από την Επιτροπή της υλοποίησης του 
χρονοδιαγράμματος ενεργειών, βάσει τακτών αναφορών του 
φορέα και έγκριση των βασικών φάσεων της διαδικασίας. 

Ως βασικές φάσεις της διαδικασίας, για την ολοκλήρωση 
των οποίων απαιτείται η έγκριση της Επιτροπής, νοούνται: 

1. Η έγκριση της διαδικασίας που θα ακολουθηθεί για την 
πραγματοποίηση της προμήθειας και η επιλογή του φορέα 
που θα προωθήσει τη διαδικασία αυτή. 

2. Η έγκριση των τεχνικών προδιαγραφών. 

3. Η έγκριση των αποτελεσμάτων της τεχνικής και οικονο¬ 
μικής αξιολόγησης των προσφορών και 

4. Η έγκριση της συμβάσεως. 

στ. Η Επιτροπή συζητά, εγκρίνει, τροποποιεί ή απορρίπτει 
τις εισηγήσεις του Διοικητικού Συμβουλίου του φορέα επί των 
διαφόρων βασικών φάσεων της διαδικασίας προώθησης της 
προμήθειας. Παρεμβαίνει κατά την πορεία κάθε βασικής φά¬ 
σης, εφόσον συντρέχει λόγος και δίδει τις αναγκαίες κατευ¬ 
θύνσεις στον φορέα. 

ζ. Το έργο της Επιτροπής περατούται με την υπογραφή της 
συμβάσεως από τον φορέα. 

4. Γραμματειακή υποστήριξη των Επιτροπών 

Χρέη γραμματέα κάθε Επιτροπής εκτελεί υπάλληλος με 
βαθμό Α', υποδεικνυόμενος με τον αναπληρωτή του από τον 
πρόεδρο της Επιτροπής. 

Ο Γραμματέας τηρεί αρχείο προσκλήσεων, ημερησίων δια¬ 
τάξεων και πρακτικών και συνυπογράφει με τον πρόεδρο τα 
πρακτικά, τις αποφάσεις και τα έγγραφα της Επιτροπής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 15 Σεπτεμβρίου 1997 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΠΑΝ. ΠΑΠΑΝΤΩΝΙΟΥ ΒΑΣ. ΠΑΠΑΝΔΡΕΟΥ 

- 4 -- 

( 2 ) 

ΑΠΟΦΑΣΗ 15/1997 

Κατάρτιση των πολιτικών και ποινικών τμημάτων του Αρείου 
Πάγου για το δικαστικό έτος 1997 - 1998. 

ΑΡΕΙΟΣ ΠΑΓΟΣ 
ΟΛΟΜΕΛΕΙΑ 

Σήμερα 10 Σεπτεμβρίου 1997, ημέρα Τετάρτη και ώρα 
10.00 στο Κατάστημα του Αρείου Πάγου συνήλθε, ύστερα 
από νόμιμη πρόσκληση, η, κατά τα άρθρα 90 του Συντάγμα¬ 
τος και 68,79 του Κώδικα Οργανισμού Δικαστηρίων και Κατά¬ 
στασης Δικαστικών Λειτουργών, Ολομέλεια στην οποία έλα¬ 
βαν μέρος οι: 

Στέφανος Ματθίας - Εισηγητής, Πρόεδρος του Αρείου Πά¬ 
γου, Παναγιώτης Δημόπουλος, Εισαγγελές Αρείου Πάγου, 
Κωνσταντίνος Δαφέρμος, Αγησίλαος Μπακόπουλος, Δημή- 
τριος Γουργουράκης, Γεώργιος Βελλής, Διονύσιος Κατσι- 
ρέας, Πολύβιος Μαντζιάρας, Αντιπρόεδροι του Αρείου Πά¬ 
γου, Νικόλαος Στυλιανάκης, Εμμανουήλ Χαριτάκης, Γεώργιος 
Σταθέας, Παναγιώτης Κωστάκος, Νικόλαος θεοδωρόπου- 

λος, Γεώργιος Αρβανίτης, Γεώργιος Σκαρλάτος, Δημοσθένης 
Πρίντζης, Ανδρέας Κατσίφας, Κωνσταντίνος Λυμπερόπου- 
λος, Ιωάννης Μυγιάκης, Ευάγγελος Περλίγκας, Προκόπιος 
Μάκος, Θεόδωρος Πρασουλίδης, Ιωάννης Τέτοκας, Μιχαήλ 
Καρατζάς, Γ εώργιος Μπούτσικος, Ανδρέας Κατράκης, Ανα¬ 
στάσιος Καραγεώργης, Αντώνιος Παπαθεοδώρου, Ιωάννης 
Κασσωτάκης, Γ εώργιος Κανελλόπουλος, Ιωάννης Δεληγιάν- 
νης, Χαράλαμπος Γεωργακόπουλος, Κωνσταντίνος Τζένος, 
Γ εώργιος Βρέττας, Γ εώργιος Κρασσάς, Αριστείδης Κρομμύ- 
δας και Γεώργιος Νικολόπουλος, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι και Αρεοπαγί¬ 
τες. 

Παραστάθηκε ως Γ ραμματέας της Ολομέλειας ο Γ ενικός 
Διευθυντής της Γραμματείας του Αρείου Πάγου Απόστολος 
Ευαγγελίου. 

Η Ολομέλεια συνήλθε σε Συμβούλιο, προκειμένου να συ¬ 
μπληρώσει τη σύνθεση των πολιτικών και ποινικών τμημάτων 
του Αρείου Πάγου, όπως αυτή αποφασίσθηκε στις 20 Ιουνίου 
1997 και 10 Ιουλίου 1997 (αποφάσεις 6/1997 και 11 /1997), 
με την κατανομή στα τμήματα και των νεοπροαχθέντων αρεο¬ 
παγιτών. 

Ο Εισηγητής-Πρόεδρος του Αρείου Πάγου Στέφανος Ματ- 
θίας εισηγήθηκε όσα αναφέρονται στο διατακτικό. 

Ακολούθησε ανταλλαγή γνωμών μεταξύ των μελών της 
Ολομέλειας, αναπτύχθηκαν οι απόψεις οι οποίες διαλαμβά¬ 
νονται στο σκεπτικό και αποφασίστηκε ομόφωνα η σύνθεση 
των τμημάτων όπως αναφέρεται στο διατακτικό. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Με τις αποφάσεις της Ολομέλειας 6/20.6.1997 και 11/ 

10.7.1997 σχετικά με την κατάρτιση των πολιτικών και ποινι¬ 
κών τμημάτων του Αρείου Πάγου κατά το προσεχές δικαστικό 
έτος 16.9.1997 - 30.6.1998 τοποθετήθηκαν στα τμήματα 
αυτά οι υπηρετούντες αντιπρόεδροι και αρεοπαγίτες. Μετά 
την προαγωγή δέκα (10) νέων σε αρεοπαγίτες, η Ολομέλεια, 
συμπληρώνοντας την κατάρτιση των τμημάτων, αποφασίζει: 
αφενός την τοποθέτησή τους, όπως ορίζεται στη συνέχεια 
και αφετέρου: 

α) ότι ο αντιπρόεδρος Κωνσταντίνος Δαφέρμος δεν προε¬ 
δρεύει σε κανένα τμήμα επειδή έχει ήδη αποσπασθεί σε διοι¬ 
κητική θέση με αποκλειστική απασχόληση (άρθρο 16 Ν. 
2472/1997 συνδ. 89 παρ. 3 του Συντάγματος - Α.Δ.Σ. 18/ 
20.6.1997) και 

β) ότι ο αντιπρέοδρος Γ εώργιος Βελλής πρέπει να τοποθε¬ 
τηθεί, αντί του Γ', στο Β' Τμήμα, ως δεύτερος Πρόεδρος του 
τμήματος αυτού. Επομένως η πλήρης κατάρτιση των τμημά¬ 
των του Αρείου Πάγου για το δικαστικό έτος 16.9.1997 - 

30.6.1998 έχει ως εξής: 

Α' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και επτά αρεοπαγίτες, ήτοι οι: Αγησίλαος Μπακό- 
πουλος, Αντιπρόεδρος του Αρείου Πάγου, ως Πρόεδρος, 1) 
Παναγιώτης Κωστάκος, 2) Ανδρέας Κατσίφας, 3) Κωνσταντί¬ 
νος Λυμπερόπουλος, 4) Ιωάννης Δεληγιάννης, 5) Κωνσταντί¬ 
νος Κωστήρης, 6) Ηλίας Βλάσσης και 7) Πέτρος Κακκαλής, 
αρεοπαγίτες, ως μέλη του. 

Β' ΤΜΗΜΑ: Στο Τμήμα αυτό θα υπηρετήσουν δύο αντιπρό¬ 
εδροι και επτά αρεοπαγίτες, ήτοι οι: 1) Δημήτριος Γουργου- 
ράκης και 2) Γ εώργιος Βελλής, Αντιπρόεδροι του Αρείου Πά¬ 
γου, ως Πρόεδροι, 1) Ευάγγελος Κρουσταλάκης, 2) Ευάγγε¬ 
λος Περλίγκας, 3) Ιωάννης Τέτοκας, 4) Αναστάσιος Καραγε¬ 
ώργης, 5) Αντώνιος Παπαθεοδώρου, 6) Χαράλαμπος Γεωργα- 
κόπουλος και 7) Εμμανουήλ Δαμάσκος, αρεοπαγίτες, ως 
μέλη του. 

Οι ως άνω αντιπρόεδροι θα προεδρεύουν εναλλάξ κατά δι¬ 
κάσιμο. 

Γ ΤΜΗΜΑ: Στο Τμήμα αυτό θα υπηρετήσουν ένας αντιπρό¬ 
εδρος και εννέα αρεοπαγίτες, ήτοι οι: Διονύσιος Κατσιρέας, 
Αντιπρόεδρος του Αρείου Πάγου, ως Πρόεδρος, 1) Εμμα¬ 
νουήλ Χαριτάκης, 2) Γ εώργιος Σκαρλάτος, 3) Θεόδωρος Πρα¬ 


σουλίδης, 4) Κωνσταντίνος Παπαλάκης, 5) Κωνσταντίνος 
Τζένος, 6) Γεώργιος Βρέττας, 7) Γεώργιος Κρασσάς, 8) Εμ¬ 
μανουήλ Αντωνίου και 9) Σπυρίδων Γκιάφης, αρεοπαγίτες, ως 
μέλη του. 

Δ' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και έξι αρεοπαγίτες, ήτοι οι: Θεόδωρος Τόλιας, 
Αντιπρόεδρος του Αρείου Πάγου ως Πρόεδρος, 1) Δημοσθέ¬ 
νης Πρίντζης, 2) Μιχαήλ Καρατζάς, 3) Γεώργιος Μπούτσικος, 
4) Αριστείδης Κρομμύδας, 5) Γ εώργιος Κάπος και 6) Κωνστα¬ 
ντίνος Τσαμαδός, αρεοπαγίτες, ως μέλη του. 

Ε' ΤΜΗΜΑ: Στο Τμήμα Στο Τμήμα αυτό θα υπηρετήσουν 
ένας αντιπρόεδρος και επτά αρεοπαγίτες, ήτοι οι: Χαράλα¬ 
μπος Μυρσινιάς, Αντιπρόεδρος του Αρείου Πάγου, ως Πρόε¬ 
δρος, 1) Νικόλαος Στυλιανάκης, 2) Νικόλαος θεοδωρόπου- 
λ:*\ 3) Ιωάννης Μυγιάκης, 4) Προκόπιος Μάκος, 5) Γ εώργιος 
Κανε,.’ όπουλος, 6) Παύλος Μεϊδάνης και 7) Γεώργιος Ρήγος, 
αρεοπαγίκ ς, ως μέλη του. 

ΣΤ' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και επτά αρεοπαγίτες, ήτοι οι: Πολύβιος Μαντζιά- 
ρας, Αντιπρόεδρος του Αρείου Πάγου, ως Πρόεδρος, 1) Γε¬ 
ώργιος Σταθέας, 2) Γ εώργιος Αρβανίτης, 3) Ανδρέας Κατρά¬ 
κης, 4) Ιωάννης Κασσωτάκης, 5) Γ εώργιος Νικολόπουλος, 6) 
Αρχοντής Ντόβας και 7) Δημήτριος Βούρβαχης, αρεοπαγίτες, 
ως μέλη του. 

Περαιτέρω, αποφασίσθηκαν, ομοφώνως, ως αναπληρωτές 
Αρεοπαγίτες για κάθε τμήμα, οι εξής: 

1. Οι τρεις νεότεροι αρεοπαγίτες του Γ’ τμήματος ως ανα¬ 
πληρωτές της συνθέσεως του Α' τμήματος και αντίστροφα. 

2. Οι τρεις νεότεροι αρεοπαγίτες του Β’ τμήματος ως ανα¬ 
πληρωτές της συνθέσεως του Δ' τμήματος και αντίστροφα. 

3. Οι τρεις νεότεροι αρεοπαγίτες του Ε' τμήματος ως ανα¬ 
πληρωτές της συνθέσεως του ΣΤ' τμήματος και αντί¬ 
στροφα. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Καταρτίζει τη σύνθεση των πολιτικών και ποινικών τμημά¬ 
των του Αρείου Πάγου, με κατανομή σε αυτά των μελών του 
Αρείου Πάγου, για το δικαστικό έτος 1997-1998, ως εξής: 

Α' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και επτά αρεοπαγίτες, ήτοι οι: Αγησίλαος Μπακό- 
πουλος, Αντιπρόεδρος του Αρείου Πάγου, ως Πρόεδρος, 1) 
Παναγιώτης Κωστάκος, 2) Ανδρέας Κατσίφας, 3) Κωνσταντί¬ 
νος Λυμπερόπουλος, 4) Ιωάννης Δεληγιάννης, 5) Κωνσταντί¬ 
νος Κωστήρης 6) Ηλίας Βλάσσης και 7) Πέτρος Κακκαλής, 
αρεοπαγίτες ως μέλη του. 

Β' ΤΜΗΜΑ: Στο Τμήμα αυτό θα υπηρετήσουν δύο αντιπρό¬ 
εδροι και επτά αρεοπαγίτες ήτοι οι: 1) Δημήτριος Γουργουρά- 
κης και 2) Γ εώργιος Βελλής, Αντιπρόεδροι του Αρείου Πάγου, 
ως Πρόεδροι, 1) Ευάγγελος Κρουσταλάκης, 2) Ευάγγελος 
Περλίγκας, 3) Ιωάννης Τέτοκας, 4) Αναστάσιος Καραγεώρ¬ 
γης, 5) Αντώνιος Παπαθεοδώρου, 6) Χαράλαμπος Γεωργακό- 
πουλος και 7) Εμμανουήλ Δαμάσκος, αρεοπαγίτες, ως μέλη 
οτυ. 

Οι ως άνω αντιπρόεδροι θα προεδρεύουν εναλλάξ κατά δι¬ 
κάσιμο. 

Γ' ΤΜΗΜΑ: Στο Τμήμα αυτό θα υπηρετήσουν ένας αντιπρό¬ 
εδρος και εννέα αρεοπαγίτες, ήτοι οι: Διονύσιος Κατσιρέας, 
Αντιπρόεδρος του Αρείου Πάγου, ως Πρόεδρος, 1) Εμμα¬ 
νουήλ Χαριτάκης, 2) Γεώργιος Σκαρλάτος, 3) Θεόδωρος Πρα¬ 
σουλίδης, 4) Κωνσταντίνος Παπαλάκης, 5) Κωνσταντίνος 
Τζένος, 6) Γεώργιος Βρέττας, 7) Γεώργιος Κρασσάς, 8) Εμ¬ 
μανουήλ Αντωνίου και 9) Σπυρίδων Γ κιάφης, αρεοπαγίτες, ως 
μέλη του. 

Δ' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και έξι αρεοπαγίτες, ήτοι οι: Θεόδωρος Τόλιας, 
Αντιπρόεδρος του Αρείου Πάγου '·'ς Πρόεδρος, 1) Δημοσθέ¬ 
νης Πρίντζης, 2) Μιχαήλ Καρατζάς, 3) Γεώργιος Μπούτσικος, 

4) Αριστείδης Κρομμύδας, 5) Γεώργιος Κόπος και 6) Κωνστα¬ 
ντίνος Τσαμαδός, αρεοπαγίτες, ως μέλη του. 

Ε' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και επτά αρεοπαγίτες, ήτοι οι: Χαράλαμπος Μυρσι- 
νιάς, Αντιπρόεδρος του Αρείου Πάγου, ως Πρόεδρος, 1) Νι¬ 
κόλαος Στυλιανάκης, 2) Νικόλαος θεοδωρόπουλος, 3) Ιωάν¬ 
νης Μυγιάκης, 4) Προκόπιος Μάκος, 5) Γεώργιος Κανελλό- 
πουλος, 6) Παύλος Μεϊδάνης και 7) Γ εώργιος Ρήγος, αρεοπα¬ 
γίτες, ως μέλη του. 

ΣΤ' ΤΜΗΜΑ: Στο Τμήμα αυτό θα υπηρετήσουν ένας αντι¬ 
πρόεδρος και επτά αρεοπαγίτες, ήτοι οι: Πολύβιος Μαντζιά- 
ρας. Αντιπρόεδρος του Αρείου Πάγου, ως Πρόεδρος, 1) Γε¬ 
ώργιος Σταθέας, 2) Γεώργιος Αρβανίτης, 3) Ανδρέας Κατρά- 
κης, 4) Ιωάννης Κασσωτάκης, 5) Γεώργιος Νικολόπουλος, 6) 
Αρχοντής Ντόβας και 7) Δημήτριος Βούρβαχης, αρεοπαγίτες, 
ως μέλη του. 

Περαιτέρω, αποφασίσθηκαν, ομοφώνως, ως αναπληρωτές 
Αρεοπαγίτες για κάθε τμήμα, οι εξής: 

1. Οι τρεις νεότεροι αρεοπαγίτες του Γ τμήματος ως ανα¬ 
πληρωτές της συνθέσεως του Α' τμήματος και αντίστροφα. 

2. Οι τρεις νεότεροι αρεοπαγίτες του Β' τμήματος ως ανα¬ 
πληρωτές της συνθέσεως του Δ' τμήματος και αντίστροφα. 

3. Οι τρεις νεότεροι αρεοπαγίτες του Ε' τμήματος ως ανα¬ 
πληρωτές της συνθέσεως του ΣΤ τμήματος και αντί¬ 
στροφα. 

Κρίθηκε, αποφασίσθηκε και εκδόθηκε στην Αθήνα, στις 10 
Σεπτεμβρίου 1997. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ο ΠΡΟΕΔΡΟΣ Ο ΓΡΑΜΜΑΤΕΑΣ 

ΣΤ. ΜΑΤΘΙΑΣ ΑΠ. ΕΥΑΓΓΕΛΙΟΥ 

-♦- 

Αριθ. 5127 (3) 

Μεταβίβαση δικαιώματος υπογραφής «Με εντολή Γενικού 
Γραμματέα Περιφέρειας». 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 1 (παρ. 2 εδαφ. στ) του Ν. 
2503/97. 

2. Την ανάγκη απλούστευσης των διαδικασιών, κατά την 
άσκηση των αρμοδιοτήτων της Περιφέρειας Στερεός Ελλά¬ 
δας και με σκοπό την ταχεία διεκπεραίωση των υποθέσεων 
και την εξασφάλιση της εύρυθμης και αποδοτικής λειτουρ¬ 
γίας της εντός της Περιφέρειας Δ/νσης Περιβάλλοντος και 
Χωροταξίας, αποφασίζουμε: 

Μεταβιβάζουμε, από 1.9.1997, στον Δ/ντή Περιβάλλο¬ 
ντος και Χωροταξίας το δικαίωμα να υπογράφει «Με εντολή 
Γενικού Γραμματέα» για τα εξής: 

1) Για όλα τα προβλεπόμενα από τα Π.Δ/τα 408/89 και 
28/93 αντικείμενα εκτός από αυτά που αφορούν α) ενέρ¬ 
γειες ιδιαίτερης σημασίας σε θέματα Περιβάλλοντος Χωρο¬ 
ταξίας, Πολεοδομικού Σχεδιασμού, οικιστικής πολιτικής και 
κατοικίας, β) σημαντική αλληλογραφία προς Υπουργεία και 
Νομαρχίες και γενικά κάθε είδους αλληλογραφία για σοβα¬ 
ρές υποθέσεις, γ) Εμπιστευτική αλληλογραφία για σημα¬ 
ντικά θέματα, δ) αλληλογραφία για σημαντικές αναφορές 
παραπόνων, καταγγελιών, παραλείψεων κ.λπ., ε) Αποφά¬ 
σεις εγκρίσεων παρεκκλίσεων από τις πολεοδομικές διατά¬ 
ξεις για ανέγερση και επέκταση εγκαταστάσεων εκτός σχε¬ 
δίου, σύμφωνα με το Π.Δ. της 6.10.78 (ΦΕΚ 538 Δ), όπως 
ισχύει, στ) αποφάσεις προεγκρίσεων χωροθετήσεων, 
έγκριση περιβαλλοντικών όρων δραστηριοτήτων σύμφωνα 
με το Ν. 1650/86, το Π.Δ. 28/93 και την 69269/5387/90 
ΚΥΑ και λοιπές διατάξεις που ισχύουν μέχρι σήμερα. 

2) Για την τοποθέτηση των υπαλλήλων της Δ/νσης στα οι¬ 
κεία Τ μήματα. 


3) Για την επίβλεψη τήρησης του ωραρίου εργασίας, τη 
χορήγηση κάθε είδους αδειών ή αδειών απουσίας της έγκρι¬ 
σης μετακίνησης εκτός έδρας και της κίνησης οχημάτων 
των προϊσταμένων των Τμημάτων και των υπαλλήλων. 

4) Για τον ορισμό εκκαθαριστή αποδοχών, την έκδοση 
ενταλμάτων πληρωμής λειτουργικών δαπανών, την ανάληψη 
και διάθεση πιστώσεων, την απόδοση λογ/σμών, τη χορή¬ 
γηση βεβαιώσεων αποδοχών και λοιπών συναφών εγγρά¬ 
φων, τη θεώρηση καταστάσεων οδοιπορικών εξόδων και 
ημερολογίων κίνησης και την κίνηση υπηρεσιακών οχημά¬ 
των για τους προϊσταμένους των τμημάτων και τους υπαλλή¬ 
λους. 

Ακροτελεύτια διάταξη 

Από την απόφαση αυτή δεν προκαλείται δαπάνη σε βάρος 
του προϋπολογισμού της Περιφέρειας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

* Λαμία, 9 Σεπτεμβρίου 1997 

Ο Γενικός Γραμματέας 
ΧΡΟΝΗΣ ΠΟΛΥΧΡΟΝΙΟΥ 

-♦- 

Αριθ. 5921 < 4 ) 

Μεταβίβαση δικαιώματος υπογραφής «Με εντολή Γενικού 
Γ ραμματέα Περιφέρειας». 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 1 (παρ. 2 εδαφ. στ) του Ν. 
2503/97. 

2. Την ανάγκη απλούστευσης των διαδικασιών, κατά την 
άσκηση των αρμοδιοτήτων της Περιφέρειας Στερεός Ελλά¬ 
δας και με σκοπό την ταχεία διεκπεραίωση των υποθέσεων 
και την εξασφάλιση της εύρυθμης και αποδοτικής λειτουρ¬ 
γίας της εκτός της Περιφέρειας Δ/νσεων Τοπικής Αυτ/σης 
και Διοίκησης, αποφασίζουμε: 

Μεταβιβάζουμε από 1.9.1997, στους Δ/ντές Τοπικής Αυτ/ 
σης και Διοίκησης των Νομών Βοιωτίας, Ευρυτανίας, Εύβοιας 
και Φωκίδας το δικαίωμα να υπογράφουν «Με εντολή Γ ενικού 
Γραμματέα» ως εξής: 

1. Για την τοποθέτηση των υπαλλήλων της Δ/νσης στα οι¬ 
κεία Τμήματα. 

2. Για όλα τα αντικείμενα που αναφέρονται σε θέματα: 
α. ΟΤΑ Α' βαθμού, νομικών προσώπων αυτών, δημοτικών 

και κοινοτικών επιχειρήσεων κ.λπ. πριν από την ισχύ του Ν. 
2503/97. 

β. Διοικητικού χαρακτήρα ήτοι της επίβλεψης για την τή¬ 
ρηση του ωραρίου εργασίας, της χορήγησης κάθε είδους 
αδειών ή αδειών απουσίας και της έγκρισης μετακίνησης 
εκτός έδρας των προϊσταμένων των Τμημάτων και των υπαλ¬ 
λήλων της Οικείας Δ/νσης, άσκησης εποπτείας στα ΝΠΔΔ 
του νομού εκτός του ορισμού των μελών των ΔΣ αυτών. 

γ. Κρατικών αρμοδιοτήτων, οι οποίες ανακύπτουν και δεν 
ανήκουν σε άλλες υπηρεσίες που ασκούνταν από τους Πε- 
ριφ/κούς Δ/ντές και τους αναπληρωτές τους, κατά το προ της 
1.9.97 χρονικό διάστημα επιπρόσθετα δε και τα θέματα που 
ρυθμίζονται με τις διατάξεις των άρθρων 11 (παρ. 19, 27 
εδαφ. β και 29β), 12 (παρ. 1 και 5 εδαφ. α' και β'), 13 (παρ. 11) 
και 14 (παρ. 4) του Ν. 2503/97 και 32 (παρ. 4) του Ν. 2508/ 
97. 

Ακροτελεύτια διάταξη 

Από την απόφαση αυτή δεν προκαλείται δαπάνη σε βάρος 
του προϋπολογισμού της Περιφέρειας. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα να δημοσιευθεί στην Εφημερίδα της Κυβερνή- 
σεως. 

Λαμία, 9 Σεπτεμβρίου 1997 

Ο Γενικός Γραμματέας 
ΧΡΟΝΗΣ ΠΟΛΥΧΡΟΝΙΟΥ 

-Φ- 

Αριθ. οικ. 6221 (5) 

Μεταβίβαση δικαιώματος υπογραφής «Με εντολή Γενικού 
Γραμματέα Περιφέρειας». 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 1 (παρ. 2 εδαφ. στ) του Ν. 
2503/97. 

2. Την ανάγκη απλούστευσης των διαδικασιών, κατά την 
άσκηση των αρμοδιοτήτων της Περιφέρειας Στερεάς Ελλά¬ 
δας και με σκοπό την ταχεία διεκπεραίωση των υποθέσεων 
και την εξασφάλιση της εύρυθμης και αποδοτικής λειτουρ¬ 
γίας της εντός της Περιφέρειας Δ/νσης Τοπικής Αυτ/σης και 
Αποκέντρωσης, αποφασίζουμε: 

Μεταβιβάζουμε από 1.9.1997, στον προϊστάμενο της Δ/ 
νσης Τοπικής Αυτ/σης και Αποκέντρωσης το δικαίωμα να 
υπογράφει «Με εντολή Γενικού Γραμματέα» για τα εξής: 

1. Για την τοποθέτηση των υπαλλήλων της Δ/νσης στα οι¬ 
κεία Τμήματα. 

2. Για όλα τα αντικείμενα που αναφέρονται σε θέματα: 
α. ΟΤΑ Α' βαθμού, νομικών προσώπων ΟΤΑ, δημοτικών και 

κοινοτικών επιχειρήσεων κ.λπ. πριν από την ισχύ του Ν. 
2503/97 εκτός της παραπομπής των αποφάσεων των ΟΤΑ 
κ.λπ. στην επιτροπή του άρθρου 18 του Ν. 2218/94 και 
β. Κρατικών αρμοδιοτήτων, οι οποίες ανακύπτουν και δεν 
ανήκουν σε άλλες υπηρεσίες που ασκούνταν από τους Πε- 
ριφ/κούς Δ/ντές και τους αναπληρωτές τους, κατά το προ της 
1.9.97 χρονικό διάστημα επιπρόσθετα δε και τα θέματα που 
ρυθμίζονται με τις διατάξεις των άρθρων 11 (παρ. 19, 27 
εδαφ. β και 29β), 12 (παρ. 1 και 5 εδαφ. α' και β'), 13 (παρ. 11) 
και 14 (παρ. 4) του Ν. 2503/97 και 32 (παρ. 4) του Ν. 2508/ 
97 . 

γ. Τοπικής Αυτ/σης Β' βαθμού και ειδικότερα: 
αα) Επικυρωτικού ελέγχου των αποφάσεων του Νομαρχια¬ 
κού Συμβουλίου και των Νομ/κών Επιτροπών των Νομών της 
Περιφέρειας και των Νομικών τους προσώπων κ.λπ. εξαιρου- 
μένης της παραπομπής των σχετικών αποφάσεων στην επι¬ 
τροπή του άρθρου 18 του Ν. 2218/94. 

ββ) Ελέγχου των προσγυγών, εξαιρουμένης της περίπτω¬ 
σης αποδοχής και ακύρωσης Νομαρχιακών αποφάσεων. 

γγ) Αποστολής εγγράφων ενημερωτικού ή πληροφοριακού 
χαρακτήρα σε αντίστοιχες Δ/νσεις Υπουργείων και Υπηρε¬ 
σιών. 

δδ) Της θέσης στο αρχείο των εγγράφων για τα οποία δεν 
απαιτείται υπηρεσιακή ενέργεια. 

δ) Αποκέντρωσης του άρθρου 6 (παρ. 10, περιπτ. δ) του Ν. 
2503/97, εκτός του ορισμού των μελών του Δ.Σ. των ΝΠΔΔ 
του Νομού. 

ε) Επίβλεψης για την τήρηση του ωραρίου εργασίας, της 
χορήγησης κάθε είδους αδειών ή αδειών απουσίας και της 
έγκρισης μετακίνησης εκτός έδρας των προϊσταμένων των 
Τμήμάτων και των υπαλλήλων της Δ/νσης και την κίνηση των 
υπηρεσιακών αυτοκινήτων. 

Ακροτελεύτια διάταξη 

Από την απόφαση αυτή δεν προκαλείται δαπάνη σε βάρος 
του προϋπολογισμού της Περιφέρειας. 


Η παρούσα να δημοσιευθεί στην Εφημερίδα της Κυβερνή- 
σεως. 

Λαμία, 9 Σεπτεμβρίου 1997 

Ο Γ ενικός Γ ραμματέας 
ΧΡΟΝΗΣ ΠΟΛΥΧΡΟΝΙΟΥ 

-Φ- 

Αριθ. οικ. 5436 (6) 

Μεταβίβαση δικαιώματος υπογραφής «Με εντολή Γενικού 
Γραμματέα Περιφέρειας». 

Ο ΓΕΝ. ΓΡΑΜ. ΠΕΡΙΦ. ΣΤΕΡΕΑΣ ΕΛΛΑΔΑΣ 
Έχοντας υπόψη: 

1. Τις διατάξεις του άρθρου 1 (παρ. 2 εδαφ. στ) του Ν. 
2503/97. 

2. Την ανάγκη απλούστευσης των διαδικασιών, κατά την 
άσκηση των αρμοδιοτήτων της Περιφέρειας Στερεάς Ελλά¬ 
δας και με σκοπό την ταχεία διεκπεραίωση των υποθέσεων 
και την εξασφάλιση της εύρυθμης και αποδοτικής λειτουρ¬ 
γίας της εντός της Περιφέρειας Δ/νσης Σχεδιασμού και Ανά¬ 
πτυξης, αποφασίζουμε: 

Μεταβιβάζουμε από 1.9.1997, στην προϊσταμένη της Δ/ 
νσης Σχεδιασμού και Ανάπτυξης, το δικαίωμα να υπογράφει 
«Με εντολή Γενικού Γραμματέα» για τα εξής: 

1. Για την τοποθέτηση των υπαλλήλων της Δ/νσης στα οι¬ 
κεία Τμήματα. 

2. Για την επίβλεψη τήρησης του ωραρίου εργασίας, τη χο¬ 
ρήγηση κάθε είδους αδειών ή αδειών απουσίας και της έγκρι¬ 
σης μετακίνησης εκτός έδρας των προϊσταμένων των Τμημά¬ 
των και των υπαλλήλων της Δ/νσης. 

3. Για τη σύνταξη και αποστολή εγγράφων ενημερωτικού ή 
πληροφοριακού χαρακτήρα και τη διαβίβαση στατιστικών 
στοιχείων και τη θέση στο αρχείο εγγράφων, για τα οποία δεν 
απαιτείται υπηρεσιακή ενέργεια. 

4. Για τον ορισμό εκκαθαριστή αποδοχών, την έκδοση 
ενταλμάτων πληρωμής λειτουργικών δαπανών, την ανάληψη 
και διάθεση πιστώσεων, την απόδοση λογ/σμών, τη χορήγηση 
βεβαιώσεων αποδοχών, τη θεώρηση καταστάσεων οδοιπορι¬ 
κών εξόδων και ημερολογίων κίνησης των προϊσταμένων των 
τμημάτων και των υπαλλήλων και λοιπών συναφών με τα θέ¬ 
ματα αυτά εγγράφων. 

5. Γ ια τις αναλήψεις προκαταβολών πληρωμών έργων Δ.Ε. 
(εκτός έδρας - αμοιβές επιτροπών, εξόδων λειτουργιών δα¬ 
πανών κ.λπ.) από την Τράπεζα Ελλάδος. 

Ακροτελεύτια διάταξη 

Από την απόφαση αυτή δεν προκαλείται δαπάνη σε βάρος 
του προϋπολογισμού της Περιφέρειας. 

Η παρούσα να δημοσιευθεί στην Εφημερίδα της Κυβερνή- 
σεως. 

Λαμία, 9 Σεπτεμβρίου 1997 

Ο Γενικός Γραμματέας 
ΧΡΟΝΗΣ ΠΟΛΥΧΡΟΝΙΟΥ 

-Φ- 

(7) 

Ψήφιση καταστατικού του Νομικού Προσώπου Ιδιωτικού Δι¬ 
καίου «ΝΟΜΑΡΧΙΑΚΟ ΦΥΤΩΡΙΟ ΔΩΔΕΚΑΝΗΣΟΥ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΔΩΔΕΚΑΝΗΣΟΥ 

Έχοντας υπόψη τις διατάξεις τ|ρυ άρθρου 76 του Π.Α. 30/ 
1996 και το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του προϋπολογισμού 
του Νομικού Προσώπου, απεφάσισε τη σύσταση αμιγούς Νο¬ 
μαρχιακής Επιχείρησης με την επωνυμία «ΝΟΜΑΡΧΙΑΚΟ 
ΦΥΤΩΡΙΟ ΔΩΔΕΚΑΝΗΣΟΥ» με έδρα το Δήμο Ρόδου Νομού 
Δωδεκανήσου και το καταστατικό του οποίου έχει ως εξής: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Σύσταση - Επωνυμία 

Συνϊστανται στη Νομαρχιακή Αυτοδιοίκηση αμιγής Νομαρ¬ 
χιακή Επιχείρηση με την επωνυμία «ΝΟΜΑΡΧΙΑΚΟ ΦΥΤΩ¬ 
ΡΙΟ ΔΩΔΕΚΑΝΗΣΟΥ». 

2. Έδρα: 

1. Έδρα της επιχείρησης ορίζεται ο Δήμος Ρόδου και ειδι¬ 
κότερα οι εγκαταστάσεις του φυτωρίου. 

2. Η επιχείρηση μπορεί να συγκροτεί γραφεία, παραρτή¬ 
ματα και να ιδρύει και λειτουργεί εγκαταστάσεις της και σε 
άλλες πόλεις του ίδιου νομού, στην Ελλάδα και στο εξωτερικό 
με αποφάσεις του Διοικητικού Συμβουλίου, που να ορίζουν τα 
καθήκοντα και τα πλαίσια της λειτουργίας τους. 

3. Κάθε διαφορά μεταξύ της επιχείρησης αφενός και τρί¬ 
του υπάγεται στην αποκλειστική αρμοδιότητα των δικαστη¬ 
ρίων της έδρας της επιχείρησης, εκτός αν διαφορετικά ορίζει 
ο νόμος. 

3. Σκοποί: 

1. Η ίδρυση εδαφολογικύ - φυτοπαθολογικού εργαστηρίου 
και εργαστηρίου φυτοϋγιειονομικού ελέγχου για την αντιμε¬ 
τώπιση των προβλημάτων της γεωργίας στην περιοχή μας και 
στην προστασία του καταναλωτή. 

2. Η έρευνα σε συστήματα εφαρμοσμένης γεωργίας (ηλιο¬ 
απολύμανση εδαφών εφαρμογή εμβολιασμών κ.α.). 

3. Η καλλιέργεια φυτών βιολογικής - οικολογικής γεωργίας. 

4. Η δημιουργία εντομοτροφείου. 

5. Η παραγωγή μοσχευμάτων αμερικανικής αμπέλου, καλ¬ 
λωπιστικών φυτών, ανθέων, θάμνων και δασικών δενδρυλ¬ 
λίων. 

6. Η δημιουργία λαχανόκηπων και χώρων αναψυχής για 
τους πολίτες, πεζοδρόμων και ποδηλατοδρόμων. 

7. Οποιαδήποτε άλλη δραστηριότητα σχετική με τη διαχεί¬ 
ριση του φυτωρίου. 

Για την επίτευξη των σκοπών της η επιχείρηση μπορεί να 
συνεργάζεται με φορείς του δημοσίου ή ιδιωτικού τομέα και 
ιδιαίτερα τους φορείς της τοπικής κοινωνίας, να συμμετάσχει 
σε προγραμματικές συμβάσεις ή να αναλαμβάνει την άσκηση 
αρμοδιοτήτων της Νομαρχιακής Αυτοδιοίκησης ή άλλων ΟΤΑ 
και να μετέχει σε κοινοπραξίες. 

4. Διάρκεια: 

Η διάρκεια της επιχείρησης ορίζεται σε τριάντα χρόνια και 
αρχίζει από την καταχώρηση της παρούσας απόφασης στην 
Εφημερίδα της Κυβέρνησης. Η διάρκεια της επιχείρησης 
μπορεί να παραταθεί μετά από απόφαση του Νομαρχιακού 
Συμβουλίου. 

5. Μετοχικό Κεφάλαιο: 

Το αρχικό κεφάλαιο της επιχείρησης ορίζεται σε δεκαπέ¬ 
ντε εκατομμύρια (15.000.000) δραχμές, το οποίο θα κατα¬ 
βληθεί ολόκληρο από τη Νομαρχιακή Αυτοδιοίκηση. 

6. Πόροι: 

α. Ποσά που θα διαθέτει η Νομαρχιακή Αυτοδιοίκηση ή άλ¬ 
λος φορέας για την εκτέλεση έργων και υπηρεσιών. 

β. Τα έσοδα της επιχείρησης από τις πωλήσεις και τις ανα¬ 
λήψεις έργων και υπηρεσιών προς ιδιώτες και προς άλλους 
φορείς φορείς και κάθε είδους έσοδα γενικά από τις υπηρε¬ 
σίες και δραστηριότητες της επιχείρησης. 

γ. Πρόσοδοι από την περιουσία της. 

δ. Έσοδα από τη συμμετοχή της σε προγράμματα ή πρωτο¬ 
βουλίες (εθνικά, διακρατικά της Ευρωπαϊκής Ένωσης κ.λπ.). 

ε. Δάνεια, κληρονομιές, δωρεές και οποιαδήποτε άλλη νό¬ 
μιμη πηγή. 

7. Διοικητικό Συμβούλιο: 

Το Διοικητικό Συμβούλιο αποτελείται από επτά μέλη. Τα 
μέλη του Διοικητικού Συμβουλίου ορίζονται από το Νομαρ¬ 
χιακό Συμβούλιο για θητεία τεσσάρων (4) ετών, η οποία συ¬ 
μπίπτει χρονικά με τη θητεία του Νομαρχιακού Συμβουλίου 
και παρατείνεται αυτοδίκαια μέχρι τον ορισμό του Δ.Σ. από το 
επόμενο Νομαρχιακό Συμβούλιο. Πρόεδρος του Δ.Σ. είναι ο 
Νομάρχης Δωδεκανήσου ή Νομαρχιακός Σύμβουλος που ορί¬ 


ζεται από το Νομάρχη. Τα λοιπά μέλη μπορεί να είναι Νομαρ¬ 
χιακοί Σύμβουλλοι ή λαϊκά μέλη (πολίτες) που έχουν γνώση ή 
πείρα σχετικά με το αντικείμενο της επιχείρησης κατά την 
κρίση του Νομαρχιακού Συμβουλίου. 

Το Διοικητικό Συμβούλιο έχει τη διοίκηση (διαχείριση και 
διάθεση) της επιχειριακής περιουσίας και την εκπροσώπηση 
της επιχείρησης στα πλαίσια του σκοπού της. Η επιχείρηση 
αναλαμβάνει υποχρεώσεις και δεσμεύεται μόνο με την υπο¬ 
γραφή από τον Πρόεδρο, που τίθεται από την επωνυμία αυ¬ 
τής. Το Διοικητικό Συμβούλιο μπορεί να διορίζει μέλη ή μη αυ¬ 
τού και δικηγόρους ως εκπροπσώπους της επιχείρησης και να 
τους αναθέτει την άσκηση οποιοσδήποτε αρμοδιότητάς του. 

Την εξουσία αυτή το Διοικητικό Συμβούλιο μπορεί να την 
αναθέτει με την απόφαση και στο Διευθυντή της επιχείρη¬ 
σης. 

Δεν επιτρέπεται να ορισθούν μέλη του Δ.Σ. ιδιώτες που 
έχουν στερηθεί τη διαχείριση της περιουσίας τους με τελεσί¬ 
δικη δικαστική απόφσαη ή που έχουν στερηθεί τα πολιτικά 
τους δικαιώματα με αμετάκλητη δικαστική απόφαση και για 
όσο διάστημα διαρκεί η στέρηση αυτή, καθώς και όσοι έχουν 
καταδικαστεί με αμετάκλητη δικαστική απόφαση ως αυτουρ¬ 
γοί ή συμμέτοχοι σε κακούργημα ή σε κάποιο από τα πλημμε¬ 
λήματα που αναφέρονται στο άρθρο 187 του Π.Δ. 410/1995. 
Κώλυμσ που δημιουργείται μετά τον ορισμό συνεπάγεται αυ¬ 
τοδίκαιη έκπτωση από το αξίωμα. 

Το Διοικητικό Συμβούλιο βρίσκεται σε απαρτία και συνε¬ 
δριάζει έγκυρα αν παρευρίσκονται ή αντιπροσωπεύονται σ' 
αυτό οι μισοί και ένας από τους συμβούλους, ουδέποτε όμως 
ο αριθμός των παρόντων αυτοπροσώπως συμβούλων μπορεί 
να είναι μικρότερος των τριών. Για την εξεύρεση του αριθμού 
της απαρτίας παραλείπονται τυχόν προκύπτοντα κλάσματα. 

Οι αποφάσαεις του Διοικητικού Συμβουλίου παίρνονται με 
απόλυτη πλειοψηφία των συμβούλων που είναι παρόντες. 

8. Οικονομική χρήση: 

Η οικονομική χρήση είναι δωδεκάμηνης διάρκειας και αρχί¬ 
ζει την 1 η Ιανουάριου και λήγει την 31η Δεκεμβρίου κάθε χρό¬ 
νου. Εξαιρετικά η πρώτη χρήση αρχίζει από τη νόμιμη σύ¬ 
σταση της παρούσης επιχείρησης και θα λήξει την 31η Δε¬ 
κεμβρίου του επόμενου έτους. 

9. Λόγοι λύσης της επιχείρησης: 

1. Η επιχείρηση λύεται: 

α. Μόλις περάσει ο χρόνος διάρκειάς της εκτός αν προη¬ 
γούμενα αποφασιστεί η παράταση της διάρκειάς της. 

β. Με απόφαση του Νομαρχιακού Συμβουλίου. 

γ. Όταν κηρυχθεί η επιχείρηση σε κατάσταση πτώχευ¬ 
σης. 

10. Εκκαθάριση: 

Α) Εκτός από την περίπτωση της πτώχευσης, τη λύση της 
εταιρείας ακολουθεί η εκκαθάρισή της. Οι εκκαθαριστές 
τρεις (3) τον αριθμό που ορίζονται από το Νομαρχιακό Συμ¬ 
βούλιο ασκούν όλες τις συναφείς με τη διαδικασία και το 
σκοπό της εκκαθάρισης αρμοδιότητες του Διοικητικού Συμ¬ 
βουλίου, όπως αυτές έχουν τυχόν προσδιοριστεί από το Νο¬ 
μαρχιακό Συμβούλιο, με τις αποφάσεις του οποίου έχουν υπο¬ 
χρέωση να συμμορφώνονται. Ο διορισμός των εκκαθαριστών 
συνεπάγεται αυτοδίκαια την παύση της εξουσίας των μελών 
του Διοικητικού Συμβουλίου. 

Οι ισολογισμοί της εκκάθάρισης εγκρίνονται από το Νομαρ¬ 
χιακό Συμβούλιο, που επίσης αποφασίζει και για την απαλ¬ 
λαγή των εκκαθαριστικών από κάθε ευθύνη. Το υπόλοιπο της 
περιουσίας μετά την κάλυψη κάθε είδους υποχρεώσεων πε¬ 
ριέρχεται στη Νομαρχιακή Αυτοδιοίκηση. 

Β) Γ ια την κάλυψη του κεφαλαίου της επιχείρησης ψηφίζε¬ 
ται η πίστωση 15.000.000 δρχ. σε βάρος του προγράμματος 
Δημοσίων Επενδύσεων (ΣΑΝΑ1). 

Γ) Παραχωρείται κατά χρήση το ακίνητο και οι εγκαταστά¬ 
σεις του φυτωρίου ιδιοκτησίας της Νομαρχικής Αυτοδιοίκη¬ 
σης για την άσκηση των δραστηριοτήτων της επιχείρησης. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρούσα δεν επιβαρύνει τον Κρατικό Προϋπολογισμό. 

Δ) Εξουσιοδοτείται ο Νομάρχης να προβεί σε όλες τις ανα¬ 
γκαίες ενέργειες για τη δημοσίευση στο ΦΕΚ της απόφασης 
και για όλες τις αναγκαίες πράξεις για τη σύσταση της επιχεί¬ 
ρησης. 

Η παρούσα να δημοσιευθεί στην Εφημερίδα της Κυβερνή- 
σεως. 

Ρόδος, 27 Αυγούστου 1997 

Ο Πρόεδρος του Νομαρχιακού Συμβουλίου 
ΦΩΤΗΣ ΚΩΣΤΟΠΟΥΛΟΣ 

- 4 - 

Αριθ. 2318 (8) 

Χορήγηση άδειας λειτουργίας της Μονάδας Φροντίδας Ηλικι¬ 
ωμένων νΐΙ_1_Α νΕΠΟΕ Χρήστου Κ. Ζαμπίρα. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής Αυ¬ 
τοδιοίκησης, τροποποίηση των διατάξεων για την πρωτοβάθ¬ 
μια αυτοδιοίκηση και την περιφέρεια και άλλες διατάξεις». 

2. Τις διατάξεις του Ν. 2240/94 «Συμπλήρωση των διατά¬ 
ξεων για την Νομαρχιακή Αυτοδιοίκηση και άλλες διατά¬ 
ξεις». 

3. Τις διατάξεις του Ν. 2345/95 «Οργανωμένες υπηρεσίες 
παροχής προστασίας από φορείς Κοινωνικής Πρόνοιας και 
άλλες διατάξεις». 

4. Την Π4β/οικ. 3176/6.12.96 απόφαση του Υπουργείου 
Υγείας και Πρόνοιας «προϋποθέσεις ίδρυσης και λειτουργίας 
Μονάδων Φροντίδας Ηλικιωμένων (Μ.Φ.Η.) από ιδιώτες (κερ¬ 
δοσκοπικού χαρακτήρα). 

5. Την 1659/23.6.97 απόφασή μας, χορήγηση άδειας 
ίδρυσης Μονάδας Φροντίδας Ηλικιωμένων - νΐΙΈΑ νΕΠΟΕ 
Χρήστου Κ. Ζαμπίρα δυναμικότητας πενήντα πέντε (55) κλι¬ 
νών στην Πεδινή Ιωαννίνων. 

6. Την από 1.8.97 αίτηση με τα απαραίτητα δικαιολογητικά 
του Χρήστου Ζ. Ζαμπίρα για τηνχορήγηση άδειας λειτουργίας 
της αναφερομένης Μονάδας. 

7. Το από 20.8.97 πρακτικό της τριμελούς Επιτροπής, που 
συγκροτήθηκε με την 2051 /18.8.98 απόφασή μας, αποφασί¬ 
ζουμε: 

Χορηγούμε άδεια λειτουργίας στην Μονάδα Φροντίδας 
Ηλικιωμένων νΐ!_Ι_Α νΕΠΟΕ Χρήστου Κ. Ζαμπίρα, δυναμικό¬ 
τητας πενήντα πέντε (55) κλινών καθόσον έχει τις προϋποθέ¬ 
σεις που ορίζονται από τα (3) και (4) σχετικά. 

Η παρούσα να δημοσιευθεί στην Εφημερίδα της Κυβερνή- 
σεως. 

Ιωάννινα, 3 Σεπτεμβρίου 1997 

Ο Νομάρχης 
ΝΙΚΟΣ ΖΑΡΜΠΑΛΑΣ 

- ♦ - 

Αριθ. 3257 (9) 

Παραχώρηση 304 γεώτρησης στην Εταιρεία «Γεωργοκτηνο- 

τροφική Μονάδα Λακωνίας Α.Ε.». 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Το Ν.Δ. 608/48 «περί διοικήσεως και διαχειρίσεως των 
δι’ αρδεύσεις χρησιμοποιουμένων υδάτων». 

2. Τον Ν. 3200/55 περί «Διοικητικής αποκέντρωσης». 

3. Το Π.Δ. 332/83 περί «μεταβίβασης αρμοδιοτήτων του 
Υπουργού Γεωργίας στους Νομάρχες». 

4. Το άρθρο 27 του Ν. 2081 /91 (ΦΕΚ 154 Α/1992) με το 
οποίο προστέθηκε νέο άρθρο, το άρθρο 19 Α στο Νόμο 
1558/85 «Κυβέρνηση και κυβερνητικά όργανα» που ρυθμίζει 


τον έλεγχο των δαπανών που προκαλούν οι κανονιστικές διοι¬ 
κητικές πράξεις. 

5. Σχετική αίτηση της Ανωνύμου Εταιρείας δια του εκπρο¬ 
σώπου Αθ. Αθανασοπούλου. 

6. Το πρακτικό 4/13.8.97 του Π.Γ.Σ.Ε.Ε. της ν.Π.Δ.Ε.Β. 
(γνωμοδότηση 14η), αποφασίζουμε: 

Την παραχώρηση στην Εταιρεία «Γεωργοκτηνοτροφική 
Μονάδα Λακωνίας Α.Ε.» του δικαιώματος χρήσεως νερού της 
304 γεώτρησης περιοχής Έλους «Έργου υδρολογικής έρευ¬ 
νας Κάτω Ρου Ευρώτα Μολάων» για οκτώ χρόνια με τους πα¬ 
ρακάτω όρους: 

α) Σύνταξη συμφωνητικού μεταξύ ΔΕΒ Λακωνίας και Εται¬ 
ρείας «Γεωργοκτηνοτροφική μονάδα Λακωνίας Α.Ε.». 

β) Η παραχώρηση δεν συνεπάγεται δημιουργία πέραν της 
χρήσεως του νερού οιουδήποτε άλλου δικαιώματος. 

γ) Η ανωτέρω Εταιρεία υποχρεούται να παρέχει νερό στα 
όμορα κτήματα. 

δ) Η ανωτέρω Εταιρεία δεν έχει δικαίωμα επέμβασης ή με¬ 
τατροπής των εγκαταστάσεων. 

ε) Η γεώτρηση παραμένει στη διάθεση της υπηρεσίας για 
την διενέργεια παρατηρήσεων και άλλων απαραίτητων δΓ αυ¬ 
τήν στοιχείων. 

Με την διακοπή της προσωρινής παραχώρησης η ανωτέρω 
Α.Ε. υποχρεούται να παραδώσει την γεώτρηση στην κατά¬ 
σταση του χρόνου παραλαβής και χωρίς φθορά ή ζημία που θα 
οφείλεται σε υπαιτιότητά της. Η ισχύς της παρούσας αρχίζει 
με την δημοσίευσή της και μετά την υπογραφή του συμφωνη¬ 
τικού. 

Η παρούσα να δημοσιευθεί στην Εφημερίδα της Κυβερνή- 
σεως. 

Σπάρτη, 3 Σεπτεμβρίου 1997 

Ο Νομάρχης 
ΓΡ. ΑΠΟΣΤΟΛΑΚΟΣ 

-*- 

Αριθ. 16/13664 (10) 

Χορήγηση άδειας άσκησης επαγγέλματος Κοινωνικού Λει¬ 
τουργού στην ΜΑΥΡΙΔΟΥ ΕΥΡΩΠΗ του Νικολάου. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

Με την 16/13664/30.8.97 απόφαση Νομάρχη Ν.Α. Πιε¬ 
ρίας έχει χορηγηθεί στην ΜΑΥΡΙΔΟΥ ΕΥΡΩΠΗ του Νικολάου 
άδεια άσκησης επαγγέλματος Κοινωνικού Λειτουργού. 

Κατερίνη, 30 Αυγούστου 1997 

Ο Νομάρχης 
ΠΑΣΧ. ΜΠΡΟΦΙΔΗΣ 

-♦- 

( 11 ) 

Πράξη 281 

Κατανομή των κενών οργανικών θέσεων ΔΕΠ και ΕΔΤΠ του 
κατατμηθέντος με το Π.Δ. 149/97 (ΦΕΚ 128 Α'), Τμήμα¬ 
τος Πολιτικής Επιστήμης και Διεθνών Σπουδών του Πα 
ντείου Πανεπιστημίου Κοινωνικών και Πολιτικών Επιστη¬ 
μών, στα νεοίδρυθέντα Τμήματα Πολιτικής Επιστήμης και 
Ιστορίας και Διεθνών και Ευρωπαϊκών Σπουδών. 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝ/ΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΉΜΩΝ 

Έχοντας υπόψη: 

1. Τις διατάξεις του άρθρου 5 του Π.Δ. 149/97 (ΦΕΚ 128/ 
23.6.97/τ.Α). 

2. Την απόφαση της Συγκλήτου του Πανεπιστημίου (συνε¬ 
δρίαση 21.7.97). 

3. Το γεγονός ότι, από την έκδοση της Πράξης αυτής δεν 

προκαλείται καμμία δαπάνη σε βάρος του κρατικού προϋπο¬ 
λογισμού ή του προϋπολογισμού του Παντείου Πανεπιστη¬ 
μίου, σύμφωνα με τις διατάξεις του άρθρου 29α του Ν. 

1558/85 (ΦΕΚ137 Α') όπως αυτό προσετέθη με το άρθρο 27 
του Ν. 2081/92 (ΦΕΚ 154 Α') και τροποποιήθηκε από το άρ¬ 
θρο 1 παρ. 2α του Ν. 2469/97 (ΦΕΚ 38 Α'), αποφασί¬ 
ζουμε: 

Την κατανομή των έξι (6) κενών οργανικών θέσεων Διδακτι¬ 
κού και Ερευνητικού Προσωπικού (ΔΕΠ) και των δύο κενών 
οργανικών θέσεων Ειδικού Διοικητικού Τεχνικού Προσωπικού 
(ΕΔΤΠ) (ΑΡ και ΜΕ κατηγορίας), που υφίστανται στο κατα- 
τμηθέν από το Π.Δ. 149/97 Τμήμα Πολιτικής Επιστήμης και 
Διεθνών Σπουδών, και κατανέμουμε αυτές στα ιδρυθέντα 
από το άρθρο 1 του Π.Δ. 149/97 Τμήματα Πολιτικής Επιστή¬ 
μης και Ιστορίας και Διεθνών και Ευρωπαϊκών Σπουδών, ως 
εξής: 

• Στο Τμήμα Πολιτικής Επιστήμης και Ιστορίας: δύο (2) θέ¬ 
σεις ΔΕΠ και μία (1) θέση ΕΔΤΠ κατηγορίας ΜΕ και 

• Στο Τμήμα Διεθνών και Ευρωπαϊκών Σπουδών: τέσσερεις 
(4) θέσεις ΔΕΠ και μία (1) θέση ΕΔΤΠ κατηγορίας ΑΡ. 

Η Πράξη αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 24 Ιουλίου 1997 

Ο Πρύτανης 
ΑΙΜ. ΜΕΤΑΞΟΠΟΥΛΟΣ 

- ♦ - 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην 30560/544/4.8.1997 απόφαση Εθν. Οικονομίας, 
Ανάπτυξης και Γεωργίας που δημοσιεύθηκε στο ΦΕΚ 665/ 
7.8.1997/τ. Β' γίνονται οι εξής διορθώσεις σφαλμάτων: 

1) Μετά την περίληψη του θέματος ο τίτλος γίνεται ως 
εξής: 

«ΟΙ ΥΠΟΥΡΓΟΙ ΕΘΝΙΚΗΣ ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ 
ΓΕΩΡΓΙΑΣ». 

2) Στο άρθρο 2 παράγραφος στ) στο τέλος διορθώνεται από 
1773/87 σε 1733/87. 

Στο άρθρο 10 παρ. 3 «το ύψος του τέλους και των ετη¬ 
σίων...» προστίθεται «το ύψος του τέλους κατάθεσης.». 

(Από το Εθνικό Τυπογραφείο) 
-♦- 

(13) 

Στην 7891/190/7.4.97 κοινή απόφαση Υπουργών Εσωτ., 


Δημ. Δ/σης και Αποκ/σης και Εθνικής Οικονομίας, που δημο¬ 
σιεύθηκε στο ΦΕΚ 313/Β/16.4.1997, στο άρθρο 10 παρ. 1 
περίπτωση δ.1, που αφορά το Τμήμα Διάχυσης Πληροφόρη¬ 
σης, επιφέρεται η κατωτέρω διόρθωση σφάλματος: 

Από το λανθασμένο «μία (1) θέση Ειδικού Επιστήμονα», στο 
ορθό «μία (1) θέση Ειδικού Επιστήμονα, ο οποίος θα προΐστα- 
ται του Τμήματος». 

(Από το Υπουργείο Εθν. Οικονομίας) 

-♦- 

(14) 

Στις 2048928/7769/0022/28.7.97, 2055159/8464/- 

0022/28.7.97, 2055158/ 8465/ 0022/28.7.97 και 

2055157/8466/0022/28.7.97 υπουργικές αποφάσεις, που 
δημοσιεύθηκαν στο ΦΕΚ 686/Β/8.8.97, γίνονται οι παρα¬ 
κάτω διορθώσεις σφαλμάτων: 

1) Στο 4ο θέμα των περιεχομένων, αντί της λέξης «Κατοι¬ 
κίας», τίθεται η λέξη «Εστίας». 

2) Στο προΤμιον της κοινής υπουργικής απόφασης 
2048928/7769/0022/28.7.97 «Καθορισμός αποζημίωσης 
μελών του Διοικητικού Συμβουλίου Οργανισμού Απασχολή- 
σεως Εργατικού Δυναμικού (ΟΑΕΔ)» στην παρ. 4 την λέξη «οί¬ 
κον.» τίθεται η λέξη «τρέχον». 

3) Στο διατακτικό της κοινής υπουργικής απόφασης 
2055159/8464/0022/28.7.97 «Καθορισμός αποζημίωσης 
μελών του Διοικητικού Συμβουλίου Οργανισμού Εργατικής 
Κατοικίας (ΟΕΚ)» στο εδάφιο 2 της παρ. 2 πριν τη λέξη «σε λι- 
γότερες», τίθεται η λέξη «μέλους». 

4) Στην κοινή υπουργική απόφαση 2055158/8465/0022/ 
28.7.97 «Καθορισμός αποζημίωσης μελών του Διοικητικού 
Συμβουλίου Οργανισμού Εργατικής Εστίας (ΟΕΕ)», να γίνουν 
οι παρακάτω διορθώσεις: 

α) Στο προΐμιον της κοινής υπουργ. απόφασης και στην 
παρ. 5 αντί της λέξης «ΟΕΚ», τίθεται η λέξη «ΟΕΕ». 

β) Στο διατακτικό της κοινής υπουργ. απόφασης στην παρ. 
1 αντί της λέξης «Κατοικίας», τίθεται η λέξη «Εστίας» και στο 
εδάφιο 3 της παρ. 2 πριν τη λέξη «σε λιγότερες», τίθεται η 
λέξη «μέλους». 

5) Στο προΐμιον της κοινής υπουργ. απόφασης 2055157/ 
8466/0022/28.7.97 «Καθορισμός αποζημίωσης μελών της 
Επιτροπής για τη Διαχείριση του Λογαριασμού για την απα¬ 
σχόληση και την Επαγγελματική Κατάρτιση «ΛΑΕΚ» και στο 
εδάφιο ζ της παρ. 1 αντί του αριθμού «224», τίθεται ο αριθ¬ 
μός «2224». 

(Από το Υπουργείο Εργασίας και Κοιν. Ασφ/σεων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


